Ritratt: Facebook - England National Team  Il-plejers tat-tim Nazzjonali Ingliż se jagħtu l-flus li qalgħu mill-finali tal-EURO 2020 lis-Servizz Nazzjonali tas-Saħħa Ingliż (NHS). Li kieku l-Ingliżi rebħu din it-tazza, kienu se jingħataw aktar minn €14-il miljun (£12-il miljun). Peress li ġew it-tieni post, din is-somma niżlet għal kważi €10 miljun (£8.5 miljun). L-NHS ilha taħdem mindu bdiet il-pandemija biex ittaffi l-effetti tal-coronavirus, u biex tnaqqas il-każijiet ta' nies infettati. Il-ġimgħa l-oħra bħala turija ta' apprezzament għas-servizz tagħhom, ir-Reġina Eliżabetta II tat il-George Cross lill-NHS. Dan għamlitu wkoll bħala rikonoxximent tal-passat u tal-preżent. F'ittra, ir-Reġina rrikonoxxiet dan ix-xogħol tant importanti li jsir mill-istaff tal-NHS. Aktar dwar dan: Ir-reġina tagħti l-George Cross lill-NHS Ingliż Il-George Cross ingħata lill-NHS fuq il-parir tal-Kumitat tal-George Cross u l-Prim Ministru Ingliż Boris Johnson.